Romelu Lukaku

Romelu Menama Lukaku Bolingoli (sündinud 13. mail 1993 Antwerpenis) on Belgia jalgpallur, kes mängib ründajana Itaalia kõrgliigaklubis Milano Inter ja Belgia jalgpallikoondises.

Varem on ta mänginud sellistes Inglismaa klubides nagu Anderlecht, West Bromwich Albion, Everton, Manchester United ja Chelsea.

Klubikarjäär

Algusaastad
Romelu Lukaku hakkas jalgpalli mängima 5-aastaselt kohalikus klubis Rupel Boom. 

2003. aastal värbasid poisi Lierse SK talendiotsijad. Lierse noortevõistkonnas mängis ta 3 aasta jooksul 121 mängu ja lõi 68 väravat. 

2006. aastal ostis RSC Anderlecht ära 13 Lierse noormängijat, teiste seas Lukaku. Lukaku sõlmis 16-aastaseks saanult Anderlechtiga profilepingu, mis pidi kehtima 2012. aastani.

Hooajal 2009–10 oli ta Jupiler Pro League'i parim väravakütt.

Chelsea
6. augustil 2011 siirdus Lukaku 13 miljoni naelsterlingi eest Londoni Chelseasse.

Lukaku aitas oma esimesel hooajal Chelseal võita FA Cupi 

2012–13 hooajal laenutati ta teise Premier League'i klubisse West Bromwich Albion, kus ta lõi 17 liigaväravat.

2013–14 hooaja veetis Lukaku laenul Evertonis.

Everton
2014. aastal suvel liitus Lukaku Evertoniga juba täielikult.

Oma esimesel hooajl lõi ta kõikide sarjade peale 48 mängus 20 väravat, sh oli UEFA Euroopa Liiga hooaja parim väravakütt.

2016–17 hooajal lõi ta Premier League'is 25 väravat, millega jäi alla aint inglasele Harry Kane.

Manchester United
Lukaku siirdus 10. juulil 2017 75 miljoni naelsterlingi eest Manchester Unitedisse. 

Ta tegi oma debüüdi 8. augustil Madridi Reali vastu UEFA Superkarika turniiril, kus ta lõi ka oma klubi ainukese värava.

Milano Inter 
Aastatel 2019–2021 mängis Lukaku Itaalia kõrgliiga klubis Milano Inter. Kahe hooaja jooksul lõi ta Itaalia kõrgliigas kokku 47 värvat. Hooajal 2020–21 tuli ta klubiga Itaalia meistriks. Hooajal 2020–21 lõi ta Itaalia kõrgliigas 24 väravat ja andis lisaks 11 väravasöötu ning valiti Itaalia kõrgliiga hooaja väärtuslikumaks mängijaks.

Koondisekarjäär 

Lukaku on Belgia koondises mänginud alates 2008. aastast, kui ta mängis Belgia U15 meeskonnas neljas mängus ja lõi ühe värava. 

Belgia U21 koondises mängis ta viis mängu. Debüütmängus Sloveeniaga lõi ta oma ainukese värava.

Täiskasvanute koondises on ta mänginud alates 2010. aastast. Esimese värava lõi ta 17. novembril 2010 sõprusmängus Venemaa vastu. 

2014. aasta maailmameistrivõistlustel lõi ta värava 1. juulil kaheksandikfinaalis USAga, kui Belgia võitis lisaajal 2:1.

2016. aasta Euroopa meistrivõistlustel lõi ta kaks väravat grupifaasis Iirimaa vastu.

2018. aasta maailmameistrivõistluste esimeses alagrupimängus 18. juunil võitis Belgia Panama koondist tulemusega 3:0; Lukaku lõi Belgia kolmest väravast kaks. Teises alagrupimängus võitis Belgia 5:2 Tuneesiat ja Lukaku lõi taas kaks väravat. Ta sai sellega esimeseks mängijaks pärast Diego Maradonat (1986), kes on maailmameistrivõistlustel kahes mängus järjest 2 värava löönud.

Saavutused
Anderlecht
Belgia meister: 2009–10

Milano Inter
Itaalia meister: 2020–21
UEFA Euroopa Liiga: Teine koht 2019–20
Chelsea
Klubide maailmameistrivõistlused: 2021

Isiklikku
Tema isa Roger Lukaku oli Sairi jalgpallikoondise mängija, kes osales kahtedel Aafrika meistrivõistlustel, jõudis mõlemal korral veerandfinaali ja lõi ka ühe värava.
 
Romelu Lukaku noorem vend Jordan Lukaku mängib samuti Belgia koondises.

Viited

Välislingid

Belgia jalgpallurid
RSC Anderlechti mängijad
Chelsea FC mängijad
West Bromwich Albion FC mängijad
Everton FC mängijad
Manchester United FC mängijad
Milano Internazionale mängijad
Premier League'i mängijad
Serie A mängijad
Sündinud 1993